Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
23 ธ.ค. 2558

สรุปภาวะตลาดเช้า 
SET Index ปรับเพิ่ม 12.08 จุด (0.96%) ปิดภาคเช้าที่ 1,273.74 จุด ด้วยมูลค่าการซื้อขาย 18,053.46 ล้านบาท
Most Positive Impact: PTT (+1.49 จุด) KBANK (+0.87 จุด) PTTGC (+0.82 จุด)
Most Negative Impact: AOT (-0.74 จุด) CPALL (-0.23 จุด) MINT (-0.23 จุด)
 
แนวโน้มตลาดบ่าย  
“SET Index น่าจะบวกต่อเพื่อไปทดสอบ 1,276 และ 1,278 จุด ”  
SET Index บวกขึ้นมาท่ามกลาง อากาศเย็นๆ ซื้อขายกันบางๆ วันนี้มีมูลค่าการซื้อขายเพียง 1.79 หมื่นล้านบาท บ่งบอกถึงความปั่นป่วนของกลุ่มสื่อสารเริ่มเบาลงระดับหนึ่ง (2 วันก่อนหน้านี้มีมูลค่าการซื้อขายต่อวันสูงถึง 3.1 – 3.2 หมื่นล้านบาท โดยที่ครึ่งหนึ่งมาจาก ADVANC INTUCH DTAC TRUE JAS) 
กลุ่มสื่อสารชะลอการปรับลดลง ขณะที่กลุ่มพลังงาน ปิโตรฯ วันนี้ได้ Sentiment เชิงบวกจากการดีดกลับกว่า 3% ของน้ำมันดิบ WTI ส่วนกลุ่มอื่นๆ ธนาคารฯ ชิ้นส่วนฯ ค้าปลีก อสังหาฯ ปรับเพิ่มขึ้นมาเกินกว่า 1% โดยรวมถือว่าค่อนข้างสดใส การฟื้นตัวของตลาดด้วย Volume น้อยๆในช่วงปลายปี มักจะเป็นสิ่งที่เกิดขึ้นเป็นประจำเกือบทุกปี
โดยในปีนี้ฝ่ายวิจัยคาดว่า SET Index มีโอกาสที่จะค่อยๆไต่ระดับเพื่อกลับไปทดสอบ 1,290 – 1,300 จุดได้ เนื่องจากนักลงทุนต่างประเทศน่าจะเพลามือในการขายลง หลังขายมาตั้งแต่ต้นเดือนกว่า 2.77 หมื่นล้านบาท โดยเป็นการเร่งขายในช่วง 2 วันที่ผ่านมากว่า 1 หมื่นล้านบาท และตลาดน่าจะมีแรงซื้อสวนจากสถาบันในประเทศตามคำสั่งซื้อ LTF ก้อนสุดท้าย บวกกับเรื่องการทำ Window Dressing ซึ่งมีโอกาสสูงที่จะเกิดขึ้น ด้วยเพราะหุ้นหลายๆตัวอยู่ในระดับต่ำจน Valuation น่าสนใจ
Spread ระหว่าง S50H16 – S50Z15 ถ่างติดลบมากผิดปกติถึง -19 จุด ต่ำกว่าค่าทางทฤษฎีที่ -6.8 จุดค่อนข้างมาก สะท้อนมุมมองของตลาดที่ไม่ค่อยดีเท่าไหร่นักในช่วง ไตรมาส 1/59 ทั้งนี้ปี 2558 Spread มีการติดลบมากผิดปกติในช่วงปลายไตรมาสมาทุกไตรมาส
ซึ่งในทุกครั้งที่เกิดเหตุการณ์นี้จะตามมาด้วยการปรับลดลงของ SET Index ในช่วง 3-4 วันสุดท้ายก่อนสิ้นไตรมาส และจะฟื้นตัวในอีกครึ่งเดือนถัดไป (ในปี 2558 SET Index มีการฟื้นตัวในช่วงหลัง 1Q และ 3Q ส่วนหลัง 2Q58 SET Index มีปรับลดลลงหนัก)  
กลยุทธ์สำหรับการเทรด S50H16 ในช่วงระยะสั้นมองว่าการ Long ค่อนข้างได้เปรียบ ตามระดับดัชนีที่อยู่ต่ำกว่า SET50 Index และ S50Z15 ที่มากเกินไป นักลงทุนสามารถกำหนดการ Follow Long เมื่อดัชนีผ่าน 797 จุด โดยมีเป้าหมายทำกำไรที่ 812 จุด ในยกแรกได้
ประเมิน SET Index บ่าย มีโอกาสที่จะปรับเพิ่มขึ้นต่อเพื่อไปทดสอบ 1,276 จุด และ 1,278 จุด   
 
ประเด็นจับตา/ติดตาม :  
24 ธ.ค.2558 รายงานตัวเลขการนำเข้า-ส่งออก ของไทย 
หุ้นแนะนำ : BA KCE MTLS และ ROBINS
หุ้นเก็งกำไรระยะสั้น : –
 
Investment Theme :  
1. หุ้น High Dividend Yield และ High Upside SPALI SC PS LH  
2. หุ้น EPS Growth ปี 2559 เติบโตเด่น SAWAD MTLS TPCH KCE 
3. หุ้น Value Plays รอเก็บสะสมเพื่อลงทุนระยะยาว BBL TMB 
4. หุ้นที่ได้ประโยชน์จากเงินบาทอ่อนค่า KCE หุ้นที่ได้ประโยชน์จากน้ำมันขาลง BA TOP SCC  